Հայկ Մարության

Հայկ Հրաչյայի Մարության (հայտնի նաև Կարգին Հայկո մականվամբ, ), հայ դերասան, ռեժիսոր, կուսակցական-քաղաքական գործիչ, «Թավշյա հեղափոխության» առաջնորդներից, «Քաղաքացիական պայմանագիր» կուսակցության նախկին անդամ, Երևանի նախկին քաղաքապետ։ Հայտնի է «Կարգին հաղորդում», «Կարգին մուլտեր», «Կարգին սերիալ» և մի շարք այլ մանրապատումներից և ֆիլմերից։ ՈւՀԱ «Հայկական պրոյեկտ» խմբի նախկին անդամ։

 Կենսագրություն 
Ծնվել է Երևանի Արաբկիր վարչական շրջանում։ 7 տարի սովորել է Երևանի №83 միջնակարգ դպրոցում, 8-10-րդ դասարանները՝ Անանիա Շիրակացու անվան ճեմարանում։ 1992 - 1997 թվականներին սովորել է Հայաստանի ազգային պոլիտեխնիկական համալսարանում։ 1995 - 2002 թվականներին խաղացել է պոլիտեխնիկական ինստիտուտի «Հայկական պրոյեկտ» ՈւՀԱ թիմում։ 1997-1998 թվականներին ծառայել է ազգային անվտանգության հատուկ մարտական ստորաբաժանումում։

 Ընտանիք 
Ամուսնացած է ազգությամբ չեխ կնոջ՝ Իվայի հետ, որի հետ ծանոթացել է 2004 թվականին, երբ վերջինս որպես կամավոր աշխատում էր Սպիտակում՝ «Կարմիր խաչի» առաքելության ներքո։ Ունի չորս երեխա՝ Ալիսան, Արթուրը, Ադելը և Արմանը։

 Դերասանական գործունեություն 
1996-2002 թվականներին աշխատել է «Շարմ» ընկերությունում որպես դերասան, սցենարիստ և հանդես է եկել «220 վոլտ», «Վայլուր», «Մեր բակը», «Մեր բակը 2», «Թույն կասետ», «Ուրիշ կասետ», «Բանդա», «Կոմերցիոն ներկայացում» ֆիլմերում և հաղորդումներում։ 2004 թվականի օգոստոսի 9–ին ընկերների հետ համատեղ հիմնել է «Կարգին ստուդիա» ընկերությունը, որտեղ աշխատել է որպես դերասան, սցենարիստ, ռեժիսոր և պրոդյուսեր, համատեղ ստեղծել է «Կարգին հաղորդում», «Կարգին մուլտեր», «Կարգին սերիալ», «7.5», «No Comment», «Ալաբալանիցա», «Ազիզյանները» նախագծերը։ Նաև մասնակցել է բոլոր նախագծերում որպես դերասան։ Հանդես է եկել բազմաթիվ հաղորդումներում և կինոնկարներում։

2012 թվականին հանդիսացել է «Շանթ» հեռուստաընկերության «Կանխիկ հումոր» հեռուստանախագծում որպես ժյուրիի անդամ։

2018 թ․ մայիսից սկսած` բուռն մասնակցություն է ունեցել Հայաստանում տեղի ունեցած «Իմ քայլը» շարժմանը։

2022-2023 թթ․ բեմ է վերադարձել նոր «Քաղաքապետը» մոնոներկայացմամբ։

 Հասարակական ակտիվություն 
2013 թվականի ամռանը Երևանում սկսված հասարակական տրանսպորտի թանկացման դեմ ցույցերի ժամանակ Հայկ Մարությանը և իր ընկերներ իրենց մեքենաներով կանգառներում հասարակական տրանսպորտին սպասող քաղաքացիներին անվճար տեղափոխում էին Երևան քաղաքի տարբեր վայրերԿարգին Հայկոն իր կնոջ և ընկերների հետ միացել է «Չեմ վճարելու150 դրամ‬» ակցիայինFreecar.am-ում արդեն 200-ից ավելի գրանցված վարորդներ կան։

 Թավշյա հեղափոխություն 

2018 թվականին ակտիվորեն մասնակցել է Հայաստանում տեղի ունեցած հակակառավարական ցույցերին և իշխանափոխությանը, հանրահավաքների ժամանակ կանգնել է Նիկոլ Փաշինյանի կողքին և հանդես եկել ելույթներով։

 Երևանի քաղաքապետ 
2018 թվականի իշխանափոխությունից հետո՝ նույն թվականի սեպտեմբերին, Երևանի քաղաքապետ Տարոն Մարգարյանի հրաժարականից հետո միացել է «Քաղաքացիական պայմանագիր» կուսակցությանը և «Իմ քայլը» դաշինքի կողմից առաջադրվել Երևանի ավագանու թեկնածուՀայկ Մարությանը՝ ՔՊ-ի քաղաքապետի թեկնածու. նիստն ավարտվեց։ Սեպտեմբերի 23-ին տեղի ունեցած ընտրություններում դաշինքը հաղթել է՝ հավաքելով ընտրությանը մասնակցածների ձայների 81,06 %-ը, իսկ Հայկ Մարությանը դարձել է Երևանի քաղաքապետՀայկ Մարությանը երբ կստանձնի պաշտոնը։

2021 թվականի դեկտեմբերին ներկայացվում է անվստահություն քաղաքապետին, որի արդյունքում էլ նույն թվականի դեկտեմբերի 22–ին Հայկ Մարությանը հրաժարական է տալիս, և նրա պաշտոնը ստանձնում է Հրաչյա Սարգսյանը։

 Ֆիլմագրություն 
 Թվական  Ֆիլմ  Մասնակցությունը որպես՝  1996  «220 վոլտ»  դերասան 1996  «Վայլուր»  դերասան 1996  «Մեր բակը» դերասան 1997  «Մեր բակը 2» դերասան 2000  «Թույն կասետ»  դերասան 2000  «Ուրիշ կասետ»  դերասան 2000  «Բանդա» դերասան 2001  «Կոմերցիոն ներկայացում»  դերասան 2002 - 2009  «Կարգին հաղորդում»  դերասան, սցենարիստ, պրոդյուսեր 2007 - 2009  «Կարգին մուլտեր»  դերասան 2010 - 2013  «Կարգին սերիալ» դերասան, սցենարիստ, պրոդյուսեր 2011  «Ալաբալանիցա» դերասան, սցենարիստ, պրոդյուսեր 2014  «Սուպեր մամա» դերասան, սցենարիստ, պրոդյուսեր 2015 «Սիրո գործակից»դերասան, սցենարիստ, պրոդյուսեր2016«Счастья! Здоровья!»դերասան2016 - 2018«Ազիզյանները»դերասան, պրոդյուսեր2017 «Սուպեր մամա 2»դերասան, սցենարիստ, պրոդյուսեր

 Ծանոթագրություններ 

 Արտաքին հղումներ 
 zarkfoundation.com/Հայկ Մարության
 facebook/hayk.marutyan
 ԿինոՊոիսկ
 IMDb

Կատեգորիա:Հայ դերասաններ
Կատեգորիա:Հայ կինոդերասաններ
Կատեգորիա:Թատրոնի հայ դերասաններ
Կատեգորիա:Երևանի քաղաքապետներ
Կատեգորիա:Հայ հասարակական գործիչներ
Կատեգորիա:Հայ ռեժիսորներ
Կատեգորիա:21-րդ դարի հայ քաղաքական գործիչներ
Կատեգորիա:Բեմական կեղծանուններ
Կատեգորիա:Հայ հումորիստներ